Пьотр Вяземски
Черни очи

Превод от руски: Александър Миланов, —

chitanka.info

Южни звездици! Черни очи!

В чуждо небе светлинки сте!

Може би нощем ваши лъчи

гледам в просторите чисти?

Трепка сърцето в своя зенит.

Вас то в съня си сънува,

с нега южняшка ви се любува.

В мрак хоризонтът без вас е обвит.

С таен възторг е сърцето облято,

в огъня ваш то пламти;

звук от Петрарка, стих от Торквато

в нямата глъб търсиш ти.

Поривът пуст е. Глух е напева.

Чужд съм на песните аз.

Южният взор на северна дева

нежно блести като вас.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.